شه‌فه‌ق نيوز/ سوپاى توركى ئاشكراى ويرانكردن چه‌ن بنگه‌يگ سه‌ر وه‌ ريكخرياگ ترۆريستى داعش كرد له‌ په‌لاماره‌يليگ رووسى و توركى ك بويه‌ هووكار كوشيان 18 چه‌كدار تونڕه‌و ئه‌و ريكخرياگه‌و زه‌خمداركردن 37 چه‌كدار تر له‌ باكوور سوريا.
سوپاى توركى له‌ به‌ياننامه‌يگ ك(شه‌فه‌ق نيوز)ئاگادارى بوى له‌باره‌ى كرده‌وه‌يلى له‌ ماوه‌ى 24 سه‌عات گوزه‌يشت ئه‌وه‌ ده‌رخست ك ته‌ياره‌يل جه‌نگيه‌يلى 4 بنگه‌ى ريكخرياگ ترۆريستى ويران كردنه‌و ته‌ياره‌يل رووسييش بوردمان بنگه‌يل داعش كردگه‌ له‌ ناوچه‌ى ديرقاق ك ئه‌كه‌فێده‌ دويرى 8 كم باشوور خوه‌رئاواى شار ئه‌لباب سوورى.
جى باسه‌، هيزه‌يل توركى شان وه‌شان جه‌ماعه‌ته‌يليگ له‌ ئۆپۆزسيۆن سوورى جه‌نگ دژ ترۆر ئه‌كه‌ن له‌ باكوور سوريا، ئه‌ويش له‌ چوارچيوه‌ى په‌لاماره‌يل درع ئه‌لفورات ك وه‌رجه‌ 4 مانگ ده‌سوه‌پيكرد.
